ประกาศคณะกรรมการควบคุมการขนส่งทางบกกลางประกาศคณะกรรมการควบคุมการขนส่งทางบกกลางฉบับที่ ๒๐๒๐(พ.ศ. ๒๕๕๔)เรื่อง กำหนด(ปรับปรุง) เส้นทางสำหรับการขนส่งประจำทางด้วยรถโดยสารหมวด ๑ในเขตกรุงเทพมหานครและจังหวัดที่มีเส้นทางต่อเนื่องจำนวน ๓เส้นทาง[๑] ตามที่ได้มีประกาศคณะกรรมการควบคุมการขนส่งทางบกกลาง ฉบับที่ ๑๑๒๓(พ.ศ. ๒๕๔๑) ประกาศ ณ วันที่ ๒๖ ตุลาคม ๒๕๔๑กำหนดเส้นทางสำหรับการขนส่งประจำทางด้วยรถโดยสาร หมวด ๑ ในเขตกรุงเทพมหานคร สายที่๑๕๖ วงกลมโรงเรียนสตรีวิทยา ๒-ถนนนวมินทร์ประกาศคณะกรรมการควบคุมการขนส่งทางบกกลาง ฉบับที่ ๑๗๕๑ (พ.ศ. ๒๕๔๙)ประกาศ ณ วันที่ ๑๕ มกราคม ๒๕๕๐ กำหนด (ปรับปรุง)เส้นทางสำหรับการขนส่งประจำทางด้วยรถโดยสาร หมวด ๑ในเขตกรุงเทพมหานครและจังหวัดที่มีเส้นทางต่อเนื่อง สายที่ ต. ๖๓ รังสิต-ซอยลาซาล(ทางด่วน) เป็น รังสิต-ห้างสรรพสินค้าอิมพีเรียลสำโรง (ทางด่วน)ประกาศคณะกรรมการควบคุมการขนส่งทางบกกลาง ฉบับที่ ๒๐๐๓ (พ.ศ. ๒๕๕๔)ประกาศ ณ วันที่ ๒๗ มกราคม ๒๕๕๔ กำหนดเส้นทางสำหรับการขนส่งประจำทางด้วยรถโดยสารหมวด ๑ ในเขตกรุงเทพมหานครและจังหวัดที่มีเส้นทางต่อเนื่อง สายที่ ๕๕๖สถานีรถไฟฟ้ามักกะสัน-สถานีขนส่งผู้โดยสารกรุงเทพมหานคร (ตลิ่งชัน) นั้นคณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าวอาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบกพ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลาง ในการประชุมครั้งที่๖/๒๕๕๔ เมื่อวันที่ ๗ มิถุนายน ๒๕๕๔ จึงให้กำหนด (ปรับปรุง)เส้นทางสำหรับการขนส่งประจำทางด้วยรถโดยสาร หมวด ๑ในเขตกรุงเทพมหานครและจังหวัดที่มีเส้นทางต่อเนื่อง สายที่ ๑๕๖วงกลมโรงเรียนสตรีวิทยา ๒-ถนนนวมินทร์ เป็น วงกลมสุคนธสวัสดิ์-ถนนนวมินทร์ สายที่๕๕๖ สถานีรถไฟฟ้ามักกะสัน-สถานีขนส่งผู้โดยสารกรุงเทพมหานคร (ตลิ่งชัน) เป็นสถานีรถไฟฟ้ามักกะสัน-วัดไร่ขิง และสายที่ ต. ๖๓รังสิต-ห้างสรรพสินค้าอิมพีเรียลสำโรง (ทางด่วน) เป็น รังสิต-การเคหะบางพลี(ทางด่วน) และให้มีรายละเอียดเส้นทางแยกช่วงรังสิต-ห้างสรรพสินค้าอิมพีเรียลสำโรง(ทางด่วน) โดยให้ใช้รายละเอียดเส้นทาง ดังต่อไปนี้สายที่ ๑๕๖ วงกลมสุคนธสวัสดิ์-ถนนนวมินทร์เริ่มต้นจากบริเวณตลาดสุคนธสวัสดิ์ ไปตามถนนสุคนธสวัสดิ์แยกซ้ายไปตามถนนประดิษฐ์มนูธรรม แยกขวาไปตามถนนรามอินทรา แยกขวาไปตามถนนนวมินทร์แยกขวาไปตามถนนลาดพร้าว แยกขวาไปตาม ถนนนาคนิวาส ผ่านสำนักงานเขตลาดพร้าวแยกขวาไปตามถนนสุคนธสวัสดิ์ ผ่านโรงเรียนสตรีวิทยา ๒จนสุดเส้นทางที่บริเวณตลาดสุคนธสวัสดิ์สายที่ ๕๕๖ สถานีรถไฟฟ้ามักกะสัน-วัดไร่ขิงเริ่มต้นจากสถานีรถไฟฟ้ามักกะสัน ไปตามถนนอโศกมนตรีแยกขวาไปตามถนนเพชรบุรี ถนนหลานหลวง ถนนราชดำเนินกลาง ข้ามสะพานสมเด็จพระปิ่นเกล้าไปตามถนนสมเด็จพระปิ่นเกล้า ถนนบรมราชชนนี แยกซ้ายไปตามทางหลวงแผ่นดินหมายเลข ๓๓๑๖ไปสุดเส้นทางที่บริเวณวัดไร่ขิงสายที่ ต. ๖๓ รังสิต-การเคหะบางพลี (ทางด่วน)เริ่มต้นจากรังสิต ไปตามถนนพหลโยธิน ขึ้นทางยกระดับอุตราภิมุข(ดอนเมืองโทลเวย์) บริเวณโรงกษาปณ์ ลงทางยกระดับอุตราภิมุข (ดอนเมืองโทลเวย์)บริเวณมหาวิทยาลัยหอการค้าไทย ไปตามถนนวิภาวดีรังสิต ขึ้นทางพิเศษที่ด่านดินแดงไปตามทางพิเศษเฉลิมมหานคร ลงทางพิเศษที่ด่านบางนา ไปตามถนนบางนา-ตราดแยกขวาไปตามถนนเมืองใหม่บางพลี ไปสุดเส้นทางที่บริเวณการเคหะบางพลีช่วงรังสิต-ห้างสรรพสินค้าอิมพีเรียลสำโรง(ทางด่วน) เริ่มต้นจากรังสิต ไปตามถนนพหลโยธิน แยกขวาไปตามถนนวิภาวดีรังสิตขึ้นทางยกระดับอุตราภิมุข (ดอนเมืองโทลเวย์) บริเวณดอนเมืองลงทางยกระดับอุตราภิมุข (ดอนเมืองโทลเวย์) บริเวณมหาวิทยาลัยหอการค้าไทยไปตามถนนวิภาวดีรังสิต ขึ้นทางพิเศษที่ด่านดินแดง ไปตามทางพิเศษเฉลิมมหานครลงทางพิเศษที่ด่านสุขุมวิท ๖๒ ไปตามซอยสุขุมวิท ๖๒ แยกขวาไปตามถนนสุขุมวิทไปสุดเส้นทางที่บริเวณห้างสรรพสินค้าอิมพีเรียลสำโรงประกาศณ วันที่ ๑๒ กรกฎาคม พ.ศ. ๒๕๕๔ศรศักดิ์แสนสมบัติรองปลัดกระทรวงคมนาคมหัวหน้ากลุ่มภารกิจด้านการขนส่งประธานกรรมการควบคุมการขนส่งทางบกกลางปริยานุช/ผู้จัดทำ๒๙ กันยายน๒๕๕๔ปณตภร/ผู้ตรวจ๑๔ ตุลาคม ๒๕๕๔[๑] ราชกิจจานุเบกษาเล่ม ๑๒๘/ตอนที่ ๑๓๒ ง/หน้า ๓๘๗/๘ กันยายน ๒๕๕๔